Prof. Suhariningsih uga dhawuh, yen sikil karo-karone dikum dadi siji –kaya sing digunakake “tukang terapi”– ora bener yen dikandhakake aliran listrik mau bisa nyetrum/ngliwati awake pasien –sing jare marakake racun-racun padha mudhun lan metu liwat sikil. Lha yen sikile dikum dhewe-dhewe, sing siji ana bak isi elektroda negatif lan sijine dikum ana bak isi elektroda positif, iku bener aliran listrike bisa ngliwati awak.